Dezhañ e voe roet ur garg a enor e gouarnamant Qi, hep na vije anat e talchje ur perzh e politikerezh ar vro peogwir e kave gwelloch chom war tachenn ar mennozhioù eget ober war-dro labour pleustrek. Ur wezh da nebeutañ e lavaras rener Qi e choant da ober evel ar bennaotrounez o devoa trechet o amezeien. En un doare rust a-walch e respontas Meng Zi nen devoa-eñ netra da lavaret diwar-benn an dodenn-se peogwir ne oa bet biskoazh skol ar Gonfusianed a-du gant ar bennaotrouniezh, kent reiñ un hir a gentel a-zivout perzhioù ur rener gwirion en ur venegiñ skouerioù eus an amzer hen.